Ma tean, mida te tunnete! Olen ka ise korra ämbrisse astunud, laadides Youtube video, milles olev muusika osutus autoriõigustega kaitstuks. Veel umbes pool aastat tagasi oli YouTubel kama kaks, mis lugusid sinna üles riputatakse, kuid kuna neil on olnud palju kohtuasju autoriõigustega kaitstud materjali avaldamise  lubamisega, siis nüüd blokeeritakse taolised lood kindlalt. See ei loe, kas olete selle muusika tõmmanud failijagamissaitidelt või ostnud poest - ka poest CD plaadina ostetud muusika on mõeldud ainult teile kuulamiseks ja seaduste järgi ei tohi te seda edasi avaldada.